Uredba Komisije (ES) št. 1400/2001

z dne 10. julija 2001

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kot je bila nazadnje spremenjena z Uredbo (ES) št. 1230/2001 [2], in zlasti člena 9 Uredbe,

ob upoštevanju naslednjega:

(1) Da bi zagotovili enotno uporabo kombinirane nomenklature, priložene k navedeni uredbi, je treba sprejeti ukrepe o uvrstitvi blaga iz Priloge k tej uredbi.

(2) Uredba (EGS) št. 2658/87 določa splošna pravila za razlaganje kombinirane nomenklature. Ta pravila se uporabljajo tudi za vse druge nomenklature, ki v celoti ali delno temeljijo na njej ali ji dodajajo dodatne pododdelke in ki jih določajo posebne določbe Skupnosti zaradi uporabe tarifnih in drugih ukrepov v zvezi z blagovno menjavo.

(3) Skladno z navedenimi splošnimi pravili mora biti blago, poimenovano v stolpcu 1 preglednice, ki je priložena k tej uredbi, iz razlogov, določenih v stolpcu 3, uvrščeno v oznake KN, navedene v stolpcu 2.

(4) Primerno je, da se imetnik na podlagi člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo Evropskega parlamenta in Sveta (ES) št. 27000/2000 [4], lahko za obdobje treh mesecev še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki so jih izdali carinski organi držav članic in ki niso v skladu z določbami iz te uredbe.

(5) Ukrepi iz te uredbe so skladni z mnenjem Odbora za carinski zakonik–

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v oznake KN, navedene v stolpcu 2 te preglednice.

Člen 2

Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in ki niso v skladu z določbami iz te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. julija 2001

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 168, 23.6.2001, str. 6.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

Milnik za tekoče milo sestoji iz kovinske posode, ki ima na vrhu batno črpalko na gumb, katera je sestavljena iz batne vzmeti, bata za zapiranje, palčke in batne cevke Glej sliko | 84798998 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 8479, 847989 in 84798998 |

Naprava (konzola), pakirana v škatli za prodajo na drobno, skupaj s kontrolnim modulom s priključnim kablom, CD-ROM-om, kablom za povezavo konzole z avdio/video napravo in kablom za napajanje. Konzola vključuje tudi naslednje elemente: centralno procesno enoto (CPU),32 Mbit DRAM osnovni spominski modul,pogon za predvajalnik digital versatile disc (DVD), grafični čip,grafični čip,2 univerzalna serijska (USB) konektorska priključka,2 priključka za kontrolni modul,2 reži ("slot") za spominski kartici,avdio/video konektorski priključek (IEEE 1394),konektorski priključek za optični digitalni izhod.Poleg kontrolnega modula se na konzolo lahko priključi več naprav kot so standardna tipkovnica, miška, televizijski sprejemnik, monitor ali tiskalnik. Razširitveno mesto v konzoli omogoča priključitev trdega diska in adaptorja za ethernet. | 95041000 | Uvrstitev opredeljujejo določbe splošnih pravil 1, 3b) in 6 za razlaganje kombinirane nomenklature, opomba 6 k poglavju 85 in besedilo oznak KN 8524, 852439 in 85243990, kakor tudi 9504 in 95041000 Izmed številnih funkcij (vključno z igranjem video igric, predvajanje CD avdio, DVD videa, avtomatsko obdelavo podatkov itd.) igranje video igric daje napravi njen bistveni značaj in določa njeno uvrstitev v tarifno številko 9504 kot igralna konzola |

Naprava lahko: uporablja namensko programsko opremo za igranje video igric,pretvori digitalno informacijo iz DVD video diska ali avdio CD-ja v video/avdio signale za prikazovanje preko TV sprejemnikov ali avdio sistemov,je programirana v programskem jeziku "YABASIC".Kontrolni modul ima več kontrolnih gumbov, ki se večinoma uporabljajo za igranje video igric. |

CD-ROM vključuje programski jezik "YABASIC", kakor tudi več video igric in videov. Glej sliko | 85253990 |

+++++ TIFF +++++

+++++ TIFF +++++

--------------------------------------------------